Foto: Hina/Facebook

SDP-ov Arsen Bauk očito ne planira prestati provocirati vladajuće zbog (ne)reagiranja u slučaju ploče u Jasenovcu na kojoj se, među ostalim, nalazi sporni pozdrav Za dom spremni.



Nakon što je jutros u Saboru natpisom na laptopu podsjetio na ovaj slučaj, sada je putem Facebooka opet prozvao HDZ-ovce. Bauk je, naime, objavio fotografiju mladog Tuđmana iz partizanskih dana kojemu se na glavi sjaji zvijezda petokraka.



"Od danas se u mom uredu nalazi slika prvog hrvatskog predsjednika dr. Franje Tuđmana u partizanskoj uniformi s petokrakom. Pozivam sve ove koji su "za dom spremni" da je dođu skinut. Ako im nije "delikatno"", napisao je Bauk.



